Mereb Estifanos (tí wọ́n bí ní ọdún 1983) jẹ́ òṣèrébìnrin ọmọ orílẹ̀-èdè Ẹritrẹ́à. Wọ́n bí Estifanos ní ọdún 1983 ní ìlú Arareb. Ó jẹ́ ọmọ Estifanos Derar àti Negesti Wolde-Mariam. Estifanos ní ètò-ẹ̀kọ́ girama rẹ̀ ní ìlú Asmara. Ó ṣe àpèjúwe ararẹ̀ pé òún gbájúmọ́ ẹ̀kọ́ òun tí òún sì maá n tara láti peregedé nínu ẹ̀kọ́ òun. Estifanos maá n gbá bọ́ọ̀lù àfọwọ́gbá Volleyball ní ìgbà tí ó wà ní ilé-ìwé, ṣùgbọ́n ó dáwọ́ rẹ̀ dúró láti gbájúmọ́ iṣẹ́ òṣèré rẹ̀. Bótilẹ̀jẹ́pé Estifanos kọ́kọ́ fẹ́ láti di akọrin tàbí oníjọ́, ní ọdún 2002 ni Fessehaye Lemlem, ẹni tí ó kọ ìtàn eré Fermeley, fi lọọ Estifanos láti wá kópa nínu fíìmù rẹ̀. Nígbà náà, Estifanos síì wà ní ilé-ìwé girama kò sì tíì kó ipa eré kankan rí. Èyí mú kí ó máa ṣeyèméjì ṣáájú kí ó tó padà wá faramọ́ láti kópa nínu eré náà. Ó kópa gẹ́gẹ́ bi ọmọ akẹ́kọ̀ọ́ ní ilé-ẹ̀kọ́ gíga kan tí ó yó ìfẹ́ akẹ́kọ̀ọ́ ẹgbẹ́ rẹ̀ ṣùgbọ́n tí eré ìfẹ́ àwọn méjéèjì padà já sí ìkorò nígbẹ̀yìn.